የ10ኛ ክፍል ሀገር አቀፍ ፈተና ውጤት ዛሬ ይፋ ይደረጋል
የ10ኛ ክፍል ሀገር አቀፍ ፈተና ውጤት ዛሬ 10 ሰዓት ላይ ይፋ እንደሚሆን ሀገር አቀፍ የትምህርት ምዘናና ፈተናዎች ኤጀንሲ አስታወቀ።የኤጀንሲው ምክትል ዋና ዳይሬክተር ዶክተር ዘርይሁን ዱሬሳ እንደገለፁት፥ የ10ኛ ክፍል ሀገር አቀፍ ፈተናን የወሰዱ ተማሪዎች ዛሬ ከ10 ሰዓት ጀምሮ ውጤታቸውን በድረ ገፅ እና በአጭር የፅሁፍ መልዕክት መመልከት ይችላሉ።በዚህም መሰረት በኤጀንሲው ድረ ገፅ www.neaea.gov.et በ10ኛ ክፍል ውጤት ላይ የመለያ ቁጥራቸውን በማስገባት መመልከት እንደሚችሉ ነው ያስታወቁት።ወይም በነፃ አጭር የፅሁፍ መልክት 8181 ላይ RTN ብለው በመፃፍ ክፍተት በመተው (ስፔስ በማድረግ) የመለያ ቁጥራቸውን አስገብተው በመላክ ማወቅ እንደሚችሉ ተናግረዋል።በዘንድሮ ዓመት የ10ኛ ክፍል ሀገር አቀፍ ፈተናን 1 ሚሊየን 64 ሺህ 237 ተማሪዎች ወስደዋል።(ኤፍቢሲ)